Նիկոլ Փաշինյան - Ձեր թույլտվությամբ ես կրկին անդրադառնամ օլիգարխիկ համակարգին: Շատ է խոսվում օլիգարխներից, նրանց ամենաթողություններից եւ այլն եւ այլն, այդ շեշտադրումները կային նաեւ ձեր հարցում, ինչի հետ ես ընդահնուր առմամբ համաձայն եմ: Բայց ինչպես լուծել այդ խնդիրը: Ես ձեզ էլի բերեմ խորհրդարանական վերջին ընտրությունների օրինակը: Հայաստանի ամենահայտնի օլիգարխներից մեկը՝ ԱԺ Հանրապետական խմբակցության պատգամավոր Սամվել Ալքեսանյանը, Երեւանում ստացել է 41 հազար ձայն: Սա շատ մեծ թիվ է, եթե չեմ սխալվում՝ ամենախոշոր արդյունքներից մեկը: Ձեր կարծիքով այդ 41 հազար ձայնը ինչ ազդակ է իրենց համար, իրենց օլիգարխ լինելը, ամենաթողությունը լա՞վ բան է, թե՞ վատ: Իհարկե նրանց համար ազդակ է, որ ինչ որ անում են, ճիշտ են անում, հակառակ դեպքում այդքան ձայն չէին ստանա: Քաղաքական մասը՝ քննադատել, բաձրաձայնել, խոսել, պայքարել, մենք դա արել ենք, անում են եւ կանենք, բայց ինչպիսին է դրան հանրության արձագանքը: ...Իրենք պետք է որեւէ ձեւով անհամաձայնություն արտահայտեն, ոչ թե դալաններում մեզ տեսնելով եւ ականջին ասելով՝ մենք ձեր մեջքին կանգնած ենք: Դուք տեսե՞լ եք, որ Հայաստանի Հանրապետության որեւէ քաղաքացի կամ քաղաքացիների խումբ օլիգարխի երեսին ասի այն, ինչ-որ դուք գրել եք: Ես գիտեմ, որ կան վտանգներ: Այո, կարող են հետապնդել, ծեծել եւ այլն: Բայց մենք ասում ենք՝ մենք բոլոր այդ մարդկանց կողքին կանգնած ենք, մենք մեր քաղաքական լծակներով եւ ազդեցությամբ պատրաստ ենք այդ մարդկանց պաշտպանել, եթե նրանք դրա կարիքը ունեն: Պատրաստ ենք նրանց կողքին կանգնել, սպանվել: Դրանից ավելին չենք կարող: Մեր քաղաքական կենսագրությամբ դա ցույց ենք տվել: Ես ինքս հարձակման էլ եմ ենթարկվել, բանտում էլ եմ հայտնվել՝ ցույց տալու հմար, որ այդ ամենի միջով պատրաստ եմ անցնել եւ ինչպես տեսնում եք դա մահացու չէ, ես հիմա նստած եմ ԱԺ իմ աշխատասանյակում: Ես ունեցել եմ որոշում, որ այդ ամեն ինչի առաջ չեմ ընկրկնելու, որպեսզի ցույց տամ ՀՀ քաղաքացիներին, որ պետք չէ օլիգարխների առաջ ընկրկել: Փոփոխությունը ես այդպես եմ պատկերացնում, որ պետք է ցույց տալ օրինակ եւ այդ օրիակը պետք է վարակիչ լինի: